HeTree/MevakerConcSen huggingface dataset:
עוד הוסיף, כי חוסר בתורה סדורה וכתובה בתחומים שונים מביא לכך שבמקרים רבים ההכשרה בקורסים הרלוונטיים בבית הספר למודיעין נערכת תוך הסתמכות על "תורה שבעל פה", או על פי מה שכתבו המדריכים עצמם בבית הספר למודיעין; וכי אין בקרה של מחלקת מוד"ש על התכנים התורתיים הנלמדים בקורסים השונים, למעט קורסים בתחום מוד"ש, שהוא המנחה המקצועי שלהם.
ראש ענף (להלן - רע"ן) ההדרכה החילי מסרה לנציגי משרד מבקר המדינה ביולי 2014 , כי קיימת חשיבות מרכזית לקיומה של תורה סדורה ברמה של חמ"ן, המנוהלת ומבוקרת על ידי גוף מקצועי אחד שזה תפקידו - דבר שלעת הזו אינו מתקיים.
עוד הוסיפה בעניין זה, כי בשל המחסור הקיים בתורות תחומיות כתובות, נבנות ההכשרות על פי צורך מקומי של גוף כזה או אחר בתוך המערכים ולא מתוך ראייה כוללת הנגזרת מהתורות.
המחסור בתורות באמ"ן גורר את בית הספר למודיעין למלא את הריק הקיים ולעסוק בתחומי התורה; וכי בשל הפערים התורתיים הקיימים, ענף ההדרכה החילי יונק את תוכני התורות מהמערכים המקצועיים עצמם 16 דוח שנתי66ב .
שם הדוח: צבא ההגנה לישראל - בית הספר למודיעין וארגון ההדרכה בחיל המודיעין מסגרת הפרסום: דוח שנתי 66ב שנת פרסום: התשע"ו- 2016 שענף ההדרכה החילי עובד בצמוד אליהם, ולא ממחלקת מוד"ש, האחראית לגיבוש התורות התחומיות של חמ"ן.
מפקד בית ספר למודיעין מסר לנציגי משרד מבקר המדינה בספטמבר 2014 , כי לדעתו צריך רמ"ח נפרד לנושא התורה וההדרכה, וההדרכה צריכה לשכון עם התורה כפי שמתקיים בגופים אחרים בצה"ל; זהו המבנה הרצוי והנכון אשר ישביח את שני התחומים הללו, ושיוכלו לקבל את הקשב הראוי של גופי המטה (בנושא זה ראו בהמשך).
עוד הוסיף, כי אחד המאפיינים של אמ"ן הוא חדשנות ודינמיקה, ולכן החיבור בין תורה מעודכנת ובין תוכני ההכשרות והקורסים הוא קריטי.
בסיכום דיון של קמנ"ר, תא"ל משה שנייד, בנושא "תפיסת ההדרכה הכוללת בעידן מעבר אמ"ן לנגב" מאפריל 2015 נאמר, כי "קמנ"ר ציין כי בראייתו בעידן המעבר לנגב נכון יהיה לאחד בין תחום התורה לתחום ההדרכה.
התחומים קשורים זה בזה ולא ניתן להפריד ביניהם".
משרד מבקר המדינה מעיר, כי על אף הנחיות ראש אמ"ן מאוגוסט 2012 ומנובמבר 2013 לסיים את כתיבת התורות התחומיות לסוגיהן, ואף שקמנ"ר היה מודע להתקדמות המועטה בחלק מכתיבת התורות השונות כבר בספטמבר 2013 , במועד סיום הביקורת לחלק משמעותי מהמערכים באמ"ן אין תור ות תחומיות כתובות, שלמות ומעודכנות, שעל בסיסן אמורים להיבנות תיקי היסוד של הקורסים ותיקי היסוד של ההשתלמויות של בית ספר למודיעין.
במצב זה, גורמי המטה של מקמנ"ר ובית הספר למודיעין עצמו, הנדרשים לתורות אלו לצורך פיתוח ההכשרות ועדכונן, אינם מקבלים בצורה סדורה ומקיפה את התכנים התורתיים של מערכי אמ"ן השונים, הדרושים לצורך הכנת פעילויות ההכשרה וההדרכה בתחומים השונים בבית הספר למודיעין.
בפועל, התכנים התורתיים הנדרשים לצורך ההכשרות בחמ"ן מועברים ישירות לגורמי ההדרכה על ידי המערכים המקצועיים שבאמ"ן, או נכתבים על ידי המדריכים של בית הספר למודיעין עצמו.
משרד מבקר המדינה מעיר, כי במצב זה אין מתקיימים מעקב ובקרה של גורם המטה התורתי במקמנ"ר על ה תכנים התורתיים המשמשים בסיס לפעילויות ההכשרה השונות.
דבר זה עלול להביא לראייה נושאית -מערכית צרה, ולא לראייה חילית כוללת ומקיפה, האמורה לרכז ולגבש את כלל התורות התחומיות של אמ"ן, לרבות בהיבטים של התאמת התכנים, האחידות והשילוביות בין המערכים המקצועיים השונים.
נוכח מרכזיותן של התורות התחומיות כבסיס לפעילויות ההכשרה וההדרכה, על קמנ"ר לקבוע בהקדם האפשרי תכנית עבודה לסיום הכנת התורות הדרושות, תוך כדי חלוקת הפעילות בין מחלקת מוד"ש ובין המערכים השונים, ולאכוף את ביצועה.
צבא ההגנה לישראל 17 .
:שם הדוח צבא ההגנה לישראל - בית הספר למודיעין וארגון ההדרכה בחיל המודיעין מסגרת הפרסום: דוח שנתי 66ב שנת פרסום: התשע"ו- 2016 אי-קביעת מדדי כשירות של מקצועות המודיעין השונים במסמך בנושא תפיסת ההדרכה הצבאית של חטיבת תוה"ד מוגדרת "כשירות בסיסית" (להלן - כשירות) ככשירות המתייחסת לתפקידים התקניים של הגורם הנוגע, והמגדירה את מידת יכולתו לעמוד בהם.
השגת כשירות זו היא מטרת תהליך ההכשרה של הגוף הצבאי.
עוד נאמר במסמך האמור, כי בין יתר תחומי אחריותן של המפקדות הזרועיות והחיליות נכללים הגדרת כשירויות ואישור תיקי יסוד להקניית הכשירויות.
על פי תפיסת ההדרכה באמ"ן, המערכים המקצועיים באמ"ן משמשים, בין היתר, "כמנחה מקצועי לצורך הגדרת מדדי הכשירות המקצועית בכל הרמות"; הבה"ד "כמרכז ההדרכה ה חילי אחראי על הקניית כשירויות"; ובאחריות מקמנ"ר "לרכז את כלל התו"ל המקצועי, ולהגדיר את רף הכשירות הנדרש מכל בעל כשירות בחיל".
בנוהל של מקמנ"ר "לאישור תיק יסוד" ממאי 2014 נקבע, בין היתר, כי אישור תיק היסוד של הקורסים יתבצע בהתאם למרכיבי התפקיד.
בביקורת לא נמצא נוהל של מקמנ"ר לנושא קביעת הכשירויות במקצועות אמ"ן השונים.
נמצא, כי מדדי הכשירות בחמ"ן, שעל פיהם מוגדרים מרכיבי התפקיד בתיקי היסוד של הקורסים בבית הספר למודיעין, נקבעים על ידי המנחים המקצועיים באמ"ן לפי המערך שעליו הם מופקדים, ללא קיום בקרה של מטה מקמנ"ר, במטרה לבחון מדדי כשירות אלה בראייה כלל-מערכתית, תוך יישום עיקרון השילוביות בין המערכים המקצועיים השונים בחיל ועל פי סטנדרטים אחידים - חיליים וצה"ליים.
רע"ן ההדרכה החילי מסרה לנציגי משרד מבקר המדינה ביולי 2014 , כי בנושא הגדרה ועדכון של מדדי הכשירויות קיים במקמנ"ר פער ארגוני ומקצועי.
לדעתה, נחוץ נוהל חילי להגדרת כשירויות, לעדכונן ולשמירה עליהן.
רמ"ח מוד"ש מסר לנציגי משרד מבקר המדינה בספטמבר 2014 ,, כי מחלקת מוד"ש אינה שותפה לקביעת מדדי הכשירויות ברמת חמ"ן אישורם והבקרה עליהם, על אף שהיא גוף המטה האחראי על נושא תורות המודיעין התחומיות שמהן נגזרים מדדי הכשירות למקצועות השונים.
משרד מבקר המדינה מעיר, כי היעדרו של גורם מטה במקמנ"ר המרכז את תהליך קביעת מדדי הכשירות, אישורם והבקרה עליהם בראייה כלל-חילית, עלול להביא לפגיעה בתהליכי ההכשרה וההסמכה בחיל.
על קמנ"ר לקבוע את גורם המטה המתאים שבתוקף תפקידו יהיה אחראי לתחום זה, לרבות כתיבת נוהל חילי בנושא, וריכוז כלל מדדי הכשירות ומרכיבי התפקיד של המקצועות והתפקידים באמ"ן בספר כשירויות חילי.
דבר זה יתרום, לדעת משרד מבקר המדינה, להשגת אחידות (מקצועית ותוכנית) ברמה החילית, יכולת ביצוע מעקב ובקרה נאותים על ידי כל הגופים הרלוונטיים באמ"ן; וכן ישמש כלי עזר מקצועי, מוסמך וזמין בידי גורמי ההכשרה וההדרכה.
ליקויים בארגון ג ורמי המטה במקמנ"ר העוסקים בתחומי ההדרכה וההכשרה מחלקת ההדרכה במקמנ"ר בחלק מגופי צה"ל המופקדים על בניין הכוח קיים גוף מטה הנושא בסמכות ובאחריות כוללת לנושאי התורה וההדרכה (הכשרה ואימונים) ביחד.
בין יתר תפקידיו של גוף זה להנחות, לתכנן, לגבש ולנהל את תהליכי ההכשרה וההדרכה ולקיים בקרה עליהם, לפתח אמצעים ושיטות הדרכה, לעסוק בהנחיה מתודולוגית, ולתכנן ולהקצות את משאבי ההדרכה החיליים.
שם הדוח: צבא ההגנה לישראל - בית הספר למודיעין וארגון ההדרכה בחיל המודיעין מסגרת הפרסום: דוח שנתי 66ב שנת פרסום: התשע"ו- 2016 כך למשל, חטיבת תוה"ד שבאגף המבצעים במטכ"ל; מחלקות תוה"ד בזרוע לבניין הכוח ביבשה ובזרוע הים; ענף תוה"ד באגף התקשוב; וענף תוה"ד בפיקוד העורף.
בבחינה ארגונית של מערך ההדרכה בחמ"ן משנת 2010 קבע קמנ"ר, כי"בשלב זה, לא תוקם מחלקת תוה"ד בחמ"ן וזאת למרות הפער הקיים באמ"ן בתחום התורה.
וזאת, לאור סדרי העדיפויות של החיל".
בפועל, נקבע כי מפקד בית הספר למודיעין ישמש כרמ"ח הדרכה של חמ"ן, והוא ממלא תפקיד מטה זה שנים רבות בנוסף לתפקידו הביצועי כמפקד בית הספר למודיעין.
כאמור, תחום גיבוש התורה באמ"ן הוא בסמכות מחלקת מוד"ש במקמנ"ר, בנוסף לייעודה להוות סמכות מקצועית בתחום מודיעין השדה בצה"ל.
מינויו של מפקד בית הספר למודיעין כרמ"ח ההדרכה במקמנ"ר נקבע כחלק מתפיסת ההדרכה של חמ"ן ממרץ 2012 .
שם נקבע, בין השאר, כי כרמ"ח הדרכהיהיה מפקד בה"ד 15 קצין המטה מטעם קמנ"ר לריכוז ולטיפול בהדרכה בראייה החילית; מפקד הבה"ד 15 בכובעו כרמ"ח הדרכה יהיה אמון על הנחלת מקצוענות הדרכתית בחיל ועל בקרה על איכות תהליכי ההדרכה; מפקד בה"ד 15 ,ירכז את תקציב ההדרכה החילי, יאשר את הצרכים ההדרכתיים יאשר א ת ההקצאה במסגרת תכנית עבודה של ההדרכה ויפקח על איכות המימוש.
כחלק מתפקידו כרמ"ח ההדרכה החילי הוא מופקד החל משנת 2013 על "שולחן ההדרכה החילי9.
" מפקד בית ספר למודיעין מסר לנציגי משרד מבקר המדינה בספטמבר 2014 , כי מפקד בית הספר נושא בשני תפקידים אלה משך שנים רבות, אך ליבת העשייה של מפקד בית הספר למודיעין היא ההדרכה בבית הספר, ולכן קיים קושי לעסוק בפעילות הדרכתית של חמ"ן מחוץ לבית הספר למודיעין בהיקף הראוי והרצוי.
זאת, להבדיל מהמבנה הארגוני הקיים בגופים אחרים בצה"ל, שבו קיים רמ"ח הדרכה שהוא קצין מטה לכל דבר ועניין, ואילו מפקדי בסיסי ההדרכה הם מפקדים של גופי ביצוע בלבד.
לדבריו, בפועל אין גוף מטה במקמנ"ר העובד מולו ומתווה מדיניות חילית; אין מתקיימים יחסי גומלין, שיתוף פעולה, דינמיקה ניהולית והפריה הדדית-מקצועית, הדרכתית ומשאבית, כפי שאמורים להתנהל בין גוף מטה ובין גוף ביצוע; וקיימת הפרדה מלאכותית ולא טובה בין תחום התורה ובין תחום ההדרכה, אשר יונק את תכניו מהתורה.
גם קמנ"ר ציין בסיכום דיון מאפריל 2015 את הבעיה הקיימת באי -ההפרדה בין תפקיד מפקד בית הספר למודיעין ותפקיד רמ"ח ההדרכה החילי, באמרו: "הפער המרכזי בהיבטי ההדר והאם תתקיים הפרדה בין רמ"ח הדרכה ]הפיקוד והשליטה [ כה הינו הפו"ש למפקד בית הספר למודיעין".
לדעת משרד מבקר המדינה, רמ"ח ההדרכה של חמ"ן אמור לפעול כגוף מטה על פי שיקולים של כלל צורכי ההדרכה של יחידות החיל - בראייה רחבה, מאוזנת ואובייקטיבית.
במבנה הארגוני הקיים בחמ"ן, שבו אותו בעל תפקיד מפקד בפועל על בית הספר למודיעין בכובעו האחד, וגם משמש בכובעו האחר כרמ"ח הדרכה במקמנ"ר וכמפקד שולחן ההדרכה החילי, אינה נשמרת ההפרדה בין גוף המטה של חמ"ן בתחום ההדרכה ובין בה"ד 15 ,שהוא הצרכן העיקרי של גוף מטה זה ועלולה להיגרם פג יעה ביכולתו של רמ"ח ההדרכה להנחות את בית הספר למודיעין ולפקח על פעילותו.
במצב זה עלולה להיגרם גם פגיעה מובנית ביכולת של מקמנ"ר לטפל בצורכי ההכשרה וההדרכה האחרים של חמ"ן, וכן עלול הדבר לפגוע ביעילות ובמועילות מיטביים של תחומי פעילות אלה.
9 "שולחןההדרכה החילי" הוא פורום בראשות רמ"ח ההדרכה החילי ובהשתתפות גורמי מטה במקמנ"ר, ש מטרתו "התאמת עולם ההדרכה לאתגרים המבצעיים ולצרכים המשתנים בהתאם למגמות בניין הכוח באמ"ן, תוך יצירת שיח מודיעיני - הדרכתי".
צבא ההגנה לישראל 19 .
:שם הדוח צבא ההגנה לישראל - בית הספר למודיעין וארגון ההדרכה בחיל המודיעין מסגרת הפרסום: דוח שנתי 66ב שנת פרסום: התשע"ו- 2016 ענף ההדרכה החילי במרץ 2013 הוקם בחמ"ן במסגרת בית הספר למודיעין ענף ההדרכה של חמ"ן הכפוף פיקודית למפקד בית הספר למודיעין בתפקידו הנוסף כרמ"ח ההדרכה החילי.
בסיכום של קמנ"ר מיולי 2013 להצגת ענף ההדרכה החילי נאמר, כי "קמנ"ר חידד, כי ענף הדרכה חילי הוא חלק מבה"ד 15 ".
עוד נאמר ש ם, כי ענף ההדרכה החילי מהווה גוף מטה של חמ"ן, המהווה סמכות מקצועית חילית לתחום ההדרכה ועוסק בהנחיה מתודולוגית להנחיית המודיעין באמ"ן ובצה"ל.
מיקומו הארגוני של ענף ההדרכה החילי מפקד בית ספר למודיעין מסר לנציגי משרד מבקר המדינה בספטמבר 2014 , כי הקמת ענף ההדרכה בחיל נבעה מהצורך בהסתכלות רחבה יותר ומקצועית יותר על תחום ההדרכה ומרכיביו.
לדבריו, במצב הארגוני כיום קיים מתח בהגדרת תפקיד רע"ן ההדרכה החילי, היות שהענף הוא חלק מבית הספר למודיעין, אולם הרע"ן אינו חלק מסגל הפיקוד של בית הספר.
מפקד בית הספר למודיעין הגדיר את מיקומו הארגוני של ענף ההדרכה החילי כ"סידור לא נכון של ארגון", שבו גוף מטה וגוף ביצוע דרים בכפיפה אחת: בעיה ארגונית ופיקודית מובנית - מצב לא אופטימאלי ופוטנציאל לניגוד עניינים (למשל סדרי עדיפויות חיליים אל מול צורכי היחידה - תקנים, תקציבים, אמצעי הדרכה, שיבוץ כוח אדם).
כמו כן, לדבריו, במצב ארגוני זה לא מתקיימת בקרה חילית רצופה ושיטתית מטעם המטה על הפעילות המקצועית וההדרכתית של בית הספר ועל ההחלטות של הדרג המבצע.
במסמך של מחלקת תכנון וארגון שבמקמנ"ר (להלן - תוא"ר) מאוקטובר 2013 הוצגו הבעיות הנובעות מהמצב הקיים ובין היתר עירוב בין היות בה"ד 15 גוף ביצוע שמהותו ניהול תהליך ההכשרה של המשרתים באמ"ן לבין היותו גוף מטה שבמסגרתו הוקם ענף הדרכה; אחד מתפקידיו המרכזיים של גוף מטה הינו קיום בקרה על פעילותו של גוף ביצוע.
בקרה שכזו אינה אפשרית כאשר ענף ההדרכה (גוף מטה) כפוף לבה"ד 15 (גוף ביצוע).
מחלקת תוא"ר המליצה במסמך זה לקמנ"ר להעביר את ענף ההדרכה החילי מבית הספר למודיעין למחלקת מוד"ש במקמנ"ר, כאשר "מימוש המלצה זו יאפשר את חיזוק מטה קמנ"ר תוך הקמת מחלקת תוה"ד (ומודיעין השדה) ".
רמ"ח תוא"ר במקמנ"ר מסר לנציגי משרד מבקר המדינה באוקטובר 2014 , כי לדעתו לאחר שנה וחצי ממועד הקמתו של ענף ההדרכה החילי, הגיעה העת לקיים עבודת מטה לבחינת מיקומו הארגוני.
משרד מבקר המדינה מעיר כי מצב ארגוני זה, שבו ענף ההדרכה החילי שהוא גוף מטה שמתפקידו לה נחות את הגוף הביצועי (בית ספר למודיעין) ולקיים עליו בקרה, כפוף פיקודית למפקד הגוף הביצועי מעצם תפקידו הנוסף כרמ"ח ההדרכה החילי - יוצר קושי מהותי של ענף ההדרכה החילי להנחות את בית הספר למודיעין, לוודא את מימוש המדיניות שאותה הוא מתווה, ולקיים בקרה מקצועית נאותה על פעילותו.
שם הדוח: צבא ההגנה לישראל - בית הספר למודיעין וארגון ההדרכה בחיל המודיעין מסגרת הפרסום: דוח שנתי 66ב שנת פרסום: התשע"ו- 2016 שיתוף הפעולה בין מחלקת מוד"ש ובין ענף ההדרכה החילי מפקד בית הספר למודיעין ורע"ן ההדרכה החילי הצביעו בפני נציגי משרד מבקר המדינה בספטמבר 2014 .
על ליקויים בשיתוף הפעולה בין מחלקת מוד"ש ובין ענף ההדרכה החילי לדברי מפקד בית הספר למודיעין, אי ן מתקיימת עבודה סדורה ושוטפת של ענף ההדרכה החילי עם מחלקת מוד"ש בתפקידיה החיליים בתחום התורה.
לדברי רע"ן ההדרכה החילי, הענף אמור להיות הצרכן העיקרי של מחלקת מוד"ש בנושא התורה, אך בפועל אין קשרי גומלין מספקים ביניהם, ובשל כך ענף ההדרכה נאלץ לפעול ישירות עם המערכים השונים באמ"ן בנושאים התורתיים ולשמור על קשר רציף איתם.
גם רמ"ח מוד"ש מסר לנציגי משרד מבקר המדינה בספטמבר 2014 ,, כי שיתוף הפעולה בין גופי התורה לגופי ההדרכה אינו מספק והוא אילוץ הנובע מהמבנה הארגוני הקיים.
משרד מבקר המדינה מעיר, כי ליקויים בשיתוף הפעולה בין שני גופי מטה אלה עלולים להביא לפערים מקצועיים בתוכני ההכשרה ולאי -עדכניות של מדדי הכשירות ומרכיבי התפקיד למקצועות המודיעין השונים האמורים להיגזר, כאמור, מתורה רלוונטית ומעודכנת.
על הגורמים המופקדים על תחומים אלה של התורה ושל ההדרכה, מחלקת מוד"ש וענף ההדרכה החילי, לפעול כל אחד בתחום אחריותו הישיר, מחד גיסא, ותוך שיתוף פעולה מקצועי, יחסי גומלין הדוקים והזנה הדדית ביניהם, מאידך גיסא.
זאת, כדי להביא לשיפור ולמיצוי טוב יותר של כלל ההכשרות וההדרכות המקצועיות המתק יימים בבית הספר למודיעין בפרט ובחיל המודיעין בכלל.
הבקרה של ענף ההדרכה החילי על תחום ההדרכה על פי נוהלי תקן לאיכות בהדרכה של בה"ד 15 (בנושא זה ראו בהמשך), מטה ההדרכה החילי הוא גורם מטה חילי, המבקר והמנחה בתחום ההדרכה.
בתפיסת ההדרכה של אמ"ן נקבע, בין היתר, כי ענף ההדרכה החילי "יבנה ויטמיע תהליכים של בקרה, הפקת לקחים והערכת אפקטיביות הדרכתית".
נמצא כי ענף ההדרכה החילי אינו מקיים בקרה על פעילות ההכשרה וההדרכה בבית הספר למודיעין וביחידות אמ"ן השונות.
עוד התברר, כי במבנה הארגוני הקיים של הענף אין תקן לתפקידי בקרה בתחום ההכשרה וההדרכה, ועל כן, ענף ההדרכה החילי אינו מקיים בקרה סדורה על פעילות ההכשרה וההדרכה בבית הספר למודיעין וביחידות אמ"ן השונות.
משרד מבקר המדינה מעיר כי נוכח חשיבות הבקרה של ענף ההדרכה החילי על ההכשרה וההדרכה באמ"ן בכלל, ועל פעילויות אלה בבית הספר למודיעין בפרט, על מקמנ"ר לבחון סוגיה זו בהקדם.
צבא ההגנה לישראל 21 .
:שם הדוח צבא ההגנה לישראל - בית הספר למודיעין וארגון ההדרכה בחיל המודיעין מסגרת הפרסום: דוח שנתי 66ב שנת פרסום: התשע"ו- 2016 משרד מבקר המדינה מעיר כי ההפרדה הארגונית והפיקודית הנהוגה בין גופי המטה ובין גופי הביצוע נועדה לאפשר לגוף המטה להוות סמכות מקצועית עליונה מתוך ראייה חילית שקולה וכוללת, תוך הפעלת מערכת של איזונים ובלמים.
על פי ממצאי הביקורת, המבנה הארגוני במקמנ"ר של גופי המטה העוסקים בתחום ההכשרה וההדרכה בחמ"ן אינו תואם את כללי הארגון, הפיקוד, הניהול ויחסי הגומלין הקיימים בין גופי ביצוע לבין גופי מטה, כמקובל בצה"ל.
במצב ארגוני זה קיים קושי מהותי לקיים תפקיד של גוף מטה בתוך גוף ביצוע מרכזי, ויש חשש שגוף הביצוע עלול לקבוע מדיניות חילית בנושאים של הקצאת משאבים, הנחיות מקצועיות וסדרי עדיפויות בהתאם לאילוציו הוא.
על מקמנ"ר, בשיתוף אג"ת שהוא הגוף המטכ"לי המופקד על ארגון צה"ל ובשיתוף חטיבת תוה"ד שהיא המנחה המקצועי בצה"ל לתחומי התורה וההדרכה, לבחון את ההשלכות של המצב הארגוני המתואר לעיל על יכולתם של הגופים המופקדים במקמנ"ר על בניין הכוח בתחומי התורה וההדרכה, למלא את ייעודם ואת תפקידיהם; כמו גם את ההשלכות שיש למצב ארגוני זה על יכולתו של גוף ההכשרה וההדרכה המרכזי של חמ"ן - בית הספר למודיעין - למלא היטב את ייעודו ואת תפקידיו.
במסגרת זאת ראוי גם לבחון איחוד בין תחום התורה לבין תחום ההדרכה.
בהתייחסות צה"ל מאוקטובר 2015 לממצאי הביקורת, נמסר כי במקמנ"ר נערכת עבודת מטה לבחינת שינוי ארגוני, ובמסגרתו יופרד גוף המטה של ההדרכה מבית הספר למודיעין.
אי-מעורבות חמ"ן בהכשרת המודיעין בצה"ל הכשרות ייעודיות נוספות בנושאי מודיעין מתקיימות בגופים נוספים בצה"ל, בין היתר, ביחידות המודיעין של הפיקודים המרחביים, בזרוע לבניין הכוח ביבשה, כולל בחיל האיסוף הקרבי, בזרוע האוויר והחלל ובזרוע הים.
על פי הנספח לבניין הכוח שבהפ"ע העוסקת באמ"ן, "אמ"ן ישתתף בגיבוש התכנים המודיעיניים להכשרות הפיקודיות והמקצועיות בצה"ל, מחוץ לאגף המודיעין, לרבות הכשרות יסוד, מתקדמות ולמפקדים".
בסיכום של קמנ"ר לתכנית העבודה של בית ספר למודיעין לשנת 2012 נאמר, כי באחריות בית הספר "גיבוש תכנית להובלת כלל הכשרות המודיעין בצה"ל", וזאת בהתאם להנחיית סגן הרמטכ"ל המפורטת בסיכום זה, ולפיה "כלל הכשרות המודיעין בצה"ל יובלו על ידי בה"ד 15 ".
בסיכום של ראש אמ"ן מנובמבר 2013 נאמר, כי "ראש אמ"ן עמד על הפערים המשמעותיים בתחום המודיעין בקרב מפקדי השדה בצה"ל, ועמד על החשיבות של מעורבות רע"ן ההדרכה החילי, רמ"ח מוד"ש וקמ"ני הפיקודים בתהליכי הכשרה לדרג זה" (ההדגשה במקור).
בביקורת עלה, כי אין מתקיים תיאום בין ענף ההדרכה החילי ובית הספר למודיעין ובין גופי ההדרכה האחרים בצה"ל שבהם מתקיימות הכשרות והדרכות בתחומי המודיעין (לרבות קורסים), וכי הענף ובית הספר אינם מעורבים בגיבוש התכנים המודיעיניים של הכשרות אלה.
זאת למעט מספר קורסי פיקוד כגון המכללה הבין -זרועית לפיקוד ומטה (פו"ם) והמכללה לפיקוד טקטי (מלט"ק), שאיתם מתקיים שיתוף פעולה בתחום הדרכת המודיעין; ולמעט מעורבות של חמ"ן בהכשרות ובהשתלמויות בתחום מודיעין השדה בצה"ל.
עוד נמצא, כי אין בבה"ד 15 .
תכנית להובלת כלל הכשרות המודיעין בצה"ל, כפי שקבע קמנ"ר 22 דוח שנתי66ב .
שם הדוח: צבא ההגנה לישראל - בית הספר למודיעין וארגון ההדרכה בחיל המודיעין מסגרת הפרסום: דוח שנתי 66ב שנת פרסום: התשע"ו- 2016 לדעת משרד מבקר המדינה, קיימת חשיבות למעורבות אמ"ן בגיבוש התכנים המודיעיניים הניתנים בכלל ההכשרות בתחום המודיעין מחוץ לאמ"ן.
זאת בין היתר בשל תהליכי השילוביות הבין -זרועית וממשקי העבודה המשותפים המתקיימים בתחום המודיעיני ברמת המפקדות והיחידות.
לפיכך, על קמנ"ר לוודא את מימוש הנחייתו לגיבוש תכנית חילית להובלת כלל הכשרות המודיעין בצה"ל, זאת בתיאום ובשיתוף עם הגופים החיליים והזרועיים בכלל צה"ל העוסקים בהכשרה ובהדרכה של נושאים בתחום המודיעין.
היערכות בסיס הטירונים כמחנה רב-יחידתי בשעת חירום הכשרת טירוני חמ"ן היא באחריות בית הספר למודיעין, והיא נעשית החל משנת 2008 בבסיס הטירונים, והמהווה חלק אינטגראלי מבית הספר למודיעין (בנושא זה ראו בהמשך).
על פי ייעודו, בסיס הטירונים יהווה בשעת חירום מחנה רב -יחידתי לבית הספר למודיעין וליחידות נוספות של אמ"ן.
בהצגה לקמנ"ר ממרץ 2015 של תכנית המעבר של יחידות אמ"ן בשעת חירום לבסיס צוין, כי סדר הכוחות (להלן - סד"כ) הצפוי בבסיס בשעת חירום הוא גדול פי ארבעה וחצי לעומת מספר המפקדים והחיילים בזמן שגרה.
ביולי 2014 הנחה קמנ"ר "להכין תכנית מפורטת המתייחסת להיערכות התשתיתית של בסיס הטירונים לטובת אכלוס הסד"כ האמור לעיל".
עוד הנחה קמנ"ר, כי "יש לבצע את התכנון בו המחיר יהיה הרבה יותר גבוה ]ניהול קרב [ והרכש כבר עכשיו ולא לחכות לניהו"ק והמוצרים באיכות יותר ירודה".
נמצא כי במועד הביקורת, מרץ 2015 , קיימים בבסיס הטירונים פערים בהיערכות התשתיתית לשעת חירום.
סגן מפקד בית הספר למודיעין מסר לנציגי משרד מבקר המדינה באותו מועד, כי התשתיות הקיימות בבסיס מסוגלות לאכלס כ- 43% בלבד ממצבת כוח האדם הצפויה להיות בבסיס בשעת חירום.
במרץ 2015 הוצגו לקמנ"ר הפערים בתשתית לצורך קליטת כמה אלפי איש בשעת חירום בבסיס הטירונים, וביניהם: פערי תשתיות - כגון חוסר של 17 מכלי מים בקיבולת של 2,500 ;ליטר כל אחדפערי תשתיות בתחום החשמל - כגון צורך בהוספת עמודי תאורה במתחמי הלינה, וצורך בתשתית אל -פסק וגיבוי של גנראטור אוטומטי למתחמים שונים; פערי תקשוב - כגון צורך במערכות מידע (הקמת תשתיות ומערכות ייעודיות); פערים בתחום אבטחה והתגוננות - חוסר במיגוניות; חוסר במיגון אישי (אפודי מגן); ופערים בתחום ההדרכה - צורך בכיתות לימוד.
משרד מבקר המדינה מע יר, כי אי -ההיערכות של בסיס הטירונים מבחינת התשתיות הדרושות לקלוט את כוח האדם המתוכנן לעבור לשם בשעת חירום, עלולה לפגוע משמעותית הן ביכולת ההכשרה של מקצועות המודיעין השונים במתכונת חירום, והן ביכולת המבצעית ובשמירת הרציפות התפקודית של יחידות מודיעין נוספות המתוכננות להיפרס בבסיס בשעת חירום.
נוכח חשיבות הנושא, על קמנ"ר לפעול בהקדם לקידומה ולמימושה של התכנית החילית החיונית להיערכות בשעת חירום בבסיס הטירונים.
צבא ההגנה לישראל 23 .
:שם הדוח צבא ההגנה לישראל - בית הספר למודיעין וארגון ההדרכה בחיל המודיעין מסגרת הפרסום: דוח שנתי 66ב שנת פרסום: התשע"ו- 2016 בהתייחסותו לממצאי הביקורת מאוקטובר 2015 מסר צה"ל למשרד מבקר המדינה, כי ביולי 2015 נערכו שני תרגילים בנושא ההיערכות בשעת חירום בבסיס הטירונים, ועלה בהם כפער נושא מוכנות התשתיות לשעת חירום, וכי הנושא יטופל במסגרת תכנית-אב של מקמנ"ר לגבי בסיס הטירונים.
ההכשרה בחמ"ן נערכת כאמור בעיקרה בבסיס ההדרכה שלו - בית הספר למודיעין .
בית הספר למודיעין מחולק ככלל לענפים מקצועיים, על פי המערכים המקצועיים של אמ"ן, שבהם משובצים סגלי ההדרכה , שתפקידם לעסוק בהכשרת החניכים, אימונם והסמכתם למקצוע הצבאי אליו הם מיועדים.
למפקד בית הספר כפופים סגן מפקד בדרגת סגן אלוף ומפקדי הענפים המקצועיים בדרגות של סגני אלופים.
בין הענפים המרכזיים בבית הספר למודיעין: ענף מודיעין השטח (להלן - עמ"ש); ענף הכשרות מ וד"ש ומחקר; וענף קמ"נים.
בכל ענף מדורים שונים ה נחלקים על פי תחומי ההכשרה השונים.
המבנה הארגוני של בית הספר למודיעין כולל גם את בסיס הטירונים וכן את תכנית המצוינות החילית "חבצלות" .
מפקדת בית הספר למודיעין כוללת גופי מטה, וביניהם: אג"ם היחידה, פלוגת מפקדה, מדור משאבי אנוש, מדור תקשוב ותחום פיתוח הדרכה.
במסגרת בית הספר למודיעין פועל, כאמור , גם ענף ההדרכה החילי.
ליקויים במבנה הארגוני של בית הספר למודיעין ובניהול הסגל שלו אי-התאמת הפק"א של בית הספר למודיעין למבנה הארגוני שלו פק"א מוגדרת בצה"ל כ"מסמך ארגוני המפרט את ייעודה של מסגרת ארגונית, את תפקידה, את מעמדה ואת מסגרת הפעילות שלה.
זוהי האסמכתה החוקית לפעילותה של המסגרת מרגע הקמתה ועד לביטולה, והיא תקפה רק לאחר אישור הגורם המוסמך".
הפק"א של בית הספר למודיעין היא משנת 2005 .
נמצא, כי הפק"א לא עודכנה משנת 2008 , ואינה מביאה לידי ביטוי את ייעוד בית הספר למודיעין ואת תפקידיו העדכניים, לא את השינויים הארגוניים המשמעותיים הרבים שנעשו בבית ספר למודיעין בשנים האחרונות ולא את הכפיפויות בפועל של בעלי תפקידים מרכזיים בבית הספר למודיעין.
תפקידי בית הספר למודיעין לפי תפיסת ההדרכה של אמ"ן ופעילות ההכשרה המתקיימת בו לגופים שונים בצה"ל ולגופים של קהילת המודיעין מחוץ לצה"ל, אינם עולים בקנה אחד עם ההגדרות של ייעוד בית הספר ותפקידיו כפי שנקבעו בפק"א משנת 2005 , על עדכוניה הקיימים; הפק"א אינה כוללת את ייעוד בית הספר למודיעין ואת תפקידיו בשעת חירום; אף שהחל משנת 2009 מתקיימות בו הכשרות בתחום מודיעין השדה, והוקם בו לצורך הכשרות אלה ענף הכשרות מוד"ש ומחקר, לא עודכן האמור בפק"א, אשר קובעת, כי בית הספר למודיעין לא יכשיר ולא יסמיך כוח אדם למקצועות מודיעין השדה.
במרץ 2013 הוקם כאמור במסגרת בה"ד15 ענף ההדרכה החילי, שהוא גוף מטה של מקמנ"ר לנושא ההדרכה.
הפק"א של בה"ד 15 לא עודכנה בעקבות שינוי זה, כך 24 דוח שנתי66ב .
שם הדוח: צבא ההגנה לישראל - בית הספר למודיעין וארגון ההדרכה בחיל המודיעין מסגרת הפרסום: דוח שנתי 66ב שנת פרסום: התשע"ו- 2016 שתפקידים כלל-חיליים אלה המוטלים על ענף ההדרכה החילי, מופיעים עדיין באחריות תחום פיתוח הדרכה של בה"ד 15 .
)(בנושא פעילות גוף זה ראו בהמשך 3.
שינויים ארגוניים רבים ומשמעותיים שנעשו בבית הספר למודיעין אינם באים לידי ביטוי בפק"א של בית הספר.
כך למשל, הקמת בסיס הטירונים בכפיפות לבית הספר למודיעין בשנת 2008 (במתכונת מלאה); הקמת ענף הכשרות מוד"ש בשנת 2009 ואיחודו עם ענף הכשרות מחקר בשנת 2010 .
התברר, כי בשנת 2009 נעשתה עבודת מטה בין מקמנ"ר ובין מחלקת ארגון באג"ת להכנת עדכון מס' 3 לפק"א של בית הספר למודיעין.
בבדיקה שנעשתה במחלקת ארגון באג"ת התברר, כי עדכון זה לפק"א היה כבר במעמד טיוטה, וכי לקראת פרסומו בשנת 2009 הוחלט באג"ת להקפיאו כדי לערוך עדכון כולל בפק"א בשל השינויים הרבים שחלו בבית הספר למודיעין, אולם מאז ועד מועד סיום הביקורת הדבר לא יצא מן הכוח אל הפועל.
משרד מבקר המדינה מעיר, כי פקודת הארגון של בית הספר למודיעין אינה מבטאת את ייעודו, את תפקידיו, את מעמדו ואת מסגרת פעילותו, כפי שאמורים לבוא לידי ביטוי מהיקף הפעילות שלו בפועל, מפריסתו הגיאוגרפית ומתפקידיו בשעת חירום.
אף על פי שחלו בבית הספר למודיעין שינויים ארגוניים מהותיים, אשר להם השלכות מבניות, תקציביות ומשאביות רבות, אג"ת ומקמנ"ר לא פעלו, כל אחד בתחומו, למימוש סמכותם כנדרש מהם לעדכון הפק"א של בית הספר למודיעין.
על אג"ת בשיתוף מקמנ"ר לפעול כדי לפרסם פק"א לבית הספר למודיעין, אשר ת שקף את ייעודו, את תפקידיו ואת המבנה הארגוני שלו בעת שגרה ובשעת חירום.
ארגון סגל בית הספר למודיעין וניהולו סגל בית הספר למודיעין מתחלק לסגל המטה ולסגל ההדרכה.
סגל המטה הוא בעל מאפיינים קבועים ורצופים, והתכנון לאיושו נעשה על בסיס התקינה הקיימת; סגל ההדרכה ע וסק בהכשרת החניכים ובהדרכתם, ובפיקוד ישיר עליהם, והוא בעל מאפיינים דינמיים ומשתנים.
תכנון איושו נעשה אמנם על בסיס התקינה הקיימת, אך הוא נגזר גם מגורמים נוספים של תכנון שנתי של תגבורת כוח האדם, מגרף ההכשרות והקורסים השנתי ומהצורך ההדרכתי (יחס החניכה שנקבע בתיקי היסוד של הקורסים).
אחד מתפקידיו המרכזיים של מדור משאבי אנוש (להלן - משא"ן) של בית הספר למודיעין הוא ניהול, שליטה ובקרה על כוח האדם הנמצא בתחום אחריותו.
בביקורת נמצא כי מצבת הסגל של בית הספר למודיעין במרץ 2015 הייתה גדולה בשיעור ניכר מתקן כוח האדם.
מצבת כוח האדם של כלל סגל בית הספר למודיעין מנתה כ-58% קצינים, נגדים וחיילים מעל לתקן.
מצבת הקצינים והנגדים בשירות קבע חרגה ב- 104% מעל לתקן, ומצבת החיילים בשירות חובה הייתה גבוהה ב-35% .
מעל התקן עודפי כוח האדם הגדולים בהשוואה לתקן כוח האדם הם בסגל ההדרכה של בית הספר למודיעין: חריגה של 88% מעל לתקן.
עיקר החריגה היא בסגל ההדרכה של שני ענפים מקצועיים: האחד - 272% קצינים, נגדים וחיילים מעל לתקן; והשני- 80% קצינים וחיילים מעל לתקן.
נמצא, כי מצב זה של עודף ניכר במצבת הסגל של בית הספר למודיעין קיים כבר מספר שנים.
בסיכום בחינה ארגונית של בית הספר למודיעין, שערכה מחלקת תוא"ר של מקמנ"ר בשנת 2010 .
, נאמר כי "תקינת הבה"ד אינה משקפת את המתקיים בפועל צבא ההגנה לישראל 25 .
:שם הדוח צבא ההגנה לישראל - בית הספר למודיעין וארגון ההדרכה בחיל המודיעין מסגרת הפרסום: דוח שנתי 66ב שנת פרסום: התשע"ו- 2016 קיימים פערים משמעותיים בין היקף כוח האדם אולצורכי [ תו מציבות היחידות בבה"ד לבין היקף התקנים הקיים בבה"ד.